Alþingiskosningar 2007 - Wikipedia, frjálsa alfræðiritið

# Alþingiskosningar 2007

### Úr Wikipediu, frjálsa alfræðiritinu

Íslensk stjórnmál Þessi grein er hluti af greinaflokknum: Íslensk stjórnmál

- Stjórnarskráin
- Forseti
  - Ólafur Ragnar Grímsson

- Alþingi (flokkur)
  - Forseti
  - Umboðsmaður
- Ríkisstjórn (flokkur - listi)
  - Forsætisráðherra (flokkur - listi)
    - Geir H. Haarde
- Hæstiréttur

- Stjórnsýslueiningar
  - Sýslumenn
  - Sveitarfélög
  - Kjördæmi

- Kosningar
- Stjórnmálaflokkar:

  Framsóknarflokkurinn
  Frjálslyndi flokkurinn
  Samfylkingin
  Sjálfstæðisflokkurinn
  Vinstri hreyfingin - grænt framboð

- Alþjóðatengsl
- Stjórnmálahneyksli

breyta
Flokkar: stjórnmál, réttur og ríkisvald

Alþingiskosningarnar 2007 verða haldnar laugardaginn 12. maí 2007, ef ekki kemur til þingrofs áður.

## [breyta] Kjördæmaskipan

Í kosningunum 2003 var fjöldi atkvæðabærra manna á kjörskrá á bakvið hvert þingsæti ríflega tvöfalt meiri í Suðvesturkjördæmi en í Norðvesturkjördæmi en lögin um kosningar til Alþingis[1] kveða á um munurinn megi ekki vera meiri en tvöfaldur og að færa skuli kjördæmissæti á milli kjördæma til þess að ná fram því markmiði. Landskjörstjórn ákvað í kjölfarið að í næstu Alþingiskosningum skuli kjördæmissæti Norðvesturkjördæmis vera 8 en 10 í Suðvesturkjördæmi.[2] Skipting þingsæta í kosningunum 2007 verður því sem hér segir:

Kjördæmi | kjördæmissæti | breyting | jöfnunarsæti | samtals
Reykjavík norður | 9 | - | 2 | 11
Reykjavík suður | 9 | - | 2 | 11
Suðvestur | 10 | +1 | 2 | 12
Norðvestur | 8 | -1 | 1 | 9
Norðaustur | 9 | - | 1 | 10
Suður | 9 | - | 1 | 10

## [breyta] Framboðsmál

### [breyta] Framsóknarflokkurinn

Eftirfarandi þingmenn Framsóknarflokksins hættu á kjörtímabilinu eða hafa tilkynnt um að þeir stefni ekki á framboð í næstu kosningum: Árni Magnússon, Dagný Jónsdóttir, Halldór Ásgrímsson og Jón Kristjánsson.

### [breyta] Frjálslyndi flokkurinn

Á kjörtímabilinu gekk Gunnar Örlygsson sem kjörinn var þingmaður Frjálslynda flokksins til liðs við Sjálfstæðisflokkinn og hyggst bjóða sig fram þar 2007.

### [breyta] Samfylkingin

Eftirfarandi þingmenn Samfylkingarinnar hættu á kjörtímabilinu eða hafa tilkynnt um að þeir stefni ekki á framboð í næstu kosningum: Bryndís Hlöðversdóttir, Guðmundur Árni Stefánsson, Jóhann Ársælsson, Margrét Frímannsdóttir og Rannveig Guðmundsdóttir.

### [breyta] Sjálfstæðisflokkurinn

Eftirfarandi þingmenn Sjálfstæðisflokksins hættu á kjörtímabilinu eða hafa tilkynnt um að þeir stefni ekki á framboð í næstu kosningum: Árni Ragnar Árnason (lést á kjörtímabilinu), Davíð Oddsson, Guðmundur Hallvarðsson, Gunnar I. Birgisson, Halldór Blöndal, Sigríður Anna Þórðardóttir, Sólveig Pétursdóttir og Tómas Ingi Olrich.

### [breyta] Vinstrihreyfingin - grænt framboð

### [breyta] Önnur framboð

Nýtt afl sem bauð fram á landsvísu 2003 mun ekki bjóða fram í kosningunum. Forystumenn samtakanna hafa hvatt stuðningsmenn þeirra til að kjósa Frjálslynda flokkinn.[3]

Áform voru uppi um sérstakan flokk um málefni innflytjenda undir forystu Pauls F. Nikolov en ætlunin var þó að bjóða ekki fram fyrr en í kosningunum 2011.[4] 11. október 2006 var svo tilkynnt að flokkurinn hefði sameinast Vinstri-grænum en Paul F. Nikolov var boðið að taka þátt í forvali þeirra á höfuðborgarsvæðinu.[5]

## [breyta] Tilvísanir

1. ↑ Lög um kosningar til Alþingis nr. 24/2000
2. ↑ Ákvörðun landskjörstjórnar um breytingu á kjördæmissætum eftir kosningarnar 2003.
3. ↑ „Frjálslyndir og Nýtt afl í samstarf“. Sótt 22. september 2006.
4. ↑ „The Immigrant´s Party FAQ“. Sótt 22. september 2006.
5. ↑ „New Icelander´s Party and Leftist Green Party Merge“. Sótt 29. október 2006.

Fyrir: Alþingiskosningar 2003 | Alþingiskosningar | Eftir: kjörtímabil rennur út 2011

Af „http://is.wikipedia.org../../../a/l/%C3%BE/Al%C3%BEingiskosningar_2007.html“

Flokkar: Alþingiskosningar

##### Views

- Grein
- Spjall
- Núverandi útgáfa

##### Leit